**V Ý Z V A**

**na predkladanie cenovej ponuky**

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov na dodanie služieb s názvom

**„ Dodanie, montáž a čiarovanie odpruženého športového perforovaného univerzálneho viacúčelového povrchu na multifunkčné ihrisko“**

**1/ Identifikácia verejného obstarávateľa:**

Názov:                         Stredná priemyselná škola strojnícka, Komenského 2, Košice

Sídlo:                          Komenského 2, 04001 Košice

Štatutárny zástupca: Mgr. Rastislav Friga, riaditeľ školy

IČO: 00161772

DIČ 2020762436

Telefón:                          055/6228875

Kontaktná osoba:       Mgr. Rastislav Friga, Ing. Katarína Kinlovičová

e-mail:                           riaditel@priemyslovka.sk, kinlovicova@priemyslovka.sk

**2/ Druh verejnej zákazky:**

2.1. Predmet zákazky: Stavebné práce

 Spoločný slovník obstarávania - CPV:

 45000000-7 stavebné práce

2.2. Názov zákazky

**„ Dodanie, montáž a čiarovanie odpruženého športového perforovaného univerzálneho viacúčelového povrchu na multifunkčné ihrisko“**

2.3. Opis predmetu zákazky

Predmetom zákazky je dodanie, montáž a čiarovanie odpruženého športového perforovaného univerzálneho viacúčelového povrchu o hrúbke min. 1,5 cm na multifunkčné ihrisko o rozmeroch 23 m x 14 m bez demontáže mantinelov. Povrch má byť dostatočne odpružený a vhodný pre všetky loptové športy, raketové športy, hokejové športy. Nevyhovujúcim povrchom je umelá tráva. Multifunkčné ihrisko sa nachádza v areáli SPŠ strojníckej na Komenského 2 v Košiciach.

Popis súčasného stavu : betónová plocha ihriska bez drenáže. Dodanie a montáž bez zásahu do betónovej plochy, ktorá je už pripraveným podkladom.

Prílohou je projektová dokumentácia multifunkčného ihriska a fotodokumentácia aktuálneho stavu.

**3/ Predpokladaná hodnota zákazky: 14 402,58,- € s DPH**

**4/ Miesto dodania predmetu zákazky**

Stredná priemyselná škola strojnícka, Komenského 2, 040 01 Košice.

**5/Lehota na dodanie predmetu zákazky**

Najneskôr v termíne do 30.09.2020.

**6/ Typ zmluvného vzťahu**

 Verejný obstarávateľ uzatvorí s úspešným uchádzačom zmluvu o dielo.

**7/ Platobné podmienky**

7.1. Platba za dodanie a montáž bude realizovaná po odovzdaní predmetu zákazky verejnému obstarávateľovi na základe vystavenej faktúry.

7.2. Verejný obstarávateľ neposkytne zálohovú platbu ani preddavok na poskytnutie služby.

7.3. Lehota splatnosti faktúry je stanovená na 30 dní od dátumu jej doručenia verejnému obstarávateľovi.

7.4. Faktúra musí mať náležitosti daňového dokladu. V prípade, že faktúra nebude mať všetky náležitosti, verejný obstarávateľ je oprávnený ju vrátiť na doplnenie, v takomto prípade sa preruší plynutie lehoty splatnosti a nová lehota splatnosti faktúry začne plynúť doručením opravenej faktúry verejného obstarávateľovi.

**8/ Obsah ponuky uchádzača**

Uchádzač k vypracovaniu ponuky môže použiť formulár, ktorý tvorí prílohu č. 2 k osloveniu alebo použije vlastný formulár, ktorý musí obsahovať všetky požadované údaje uvedené v citovanom formulári.

**9/ Mena ceny v ponuke a spôsob určenia ceny predmetu zákazky**

9.1. Uchádzačom navrhovaná cena celkom za predmet zákazky v ponuke bude vyjadrená v €.

9.2. Cena za predmet zákazky musí byť stanovená podľa zákona č. 18/1996 Z.z. o cenách v znení neskorších predpisov a súvisiacich vyhlášok, ktorými sa vykonáva zákon o cenách.

9.3. Navrhovaná cena za predmet zákazky musí obsahovať cenu za požadovaný predmet zákazky v rozsahu podľa bodu 2 tejto výzvy.

9.4. Ak uchádzač nie je platcom DPH, uvedie navrhovanú celkovú cenu. Na skutočnosť, že nie je platcom DPH, upozorní v ponuke.

**10/ Lehota, miesto a spôsob predloženia/doručovania ponúk**

Ponuka musí byť predložená najneskôr

**do 19.08.2020 do 12.00 hod.**

Ponuky doručené osobne, poštou, alebo prostredníctvom iného doručovateľa je potrebné predložiť v zalepenej objednávke označenej heslom **„ Neotvárať – ponuka - VO“.**

Adresa na doručenia osobne, poštou, iného doručovateľa :

**Stredná priemyselná škola strojnícka, Komenského 2, 04001 Košice**

Ponuka predložená po uplynutí lehoty na predkladanie ponúk nebude prijatá a bude vrátená uchádzačovi.

**11/ Kritérium na vyhodnotenie ponúk a spôsob vyhodnotenia**

11.1. Cena celkom za predmet zákazky. Kritériom je najnižšia cena za predmet zákazky.

V uvedenom kritériu sa bude vyhodnocovať cena celkom za poskytnutie služby špecifikovanej v bode 2. tejto výzvy vyjadrená v Eur vrátane DPH .

Cenu celkom za predmet zákazky je potrebné zaokrúhliť na dve desatinné miesta.

**12/ Doplňujúce informácie**

12.1. Do hodnotenia podľa kritérií na vyhodnotenie ponúk budú zaradení len tí uchádzači, ktorí dodržia všetky požiadavky verejného obstarávateľa na predmet zákazky uvedené v tejto výzve.

12.2. Obhliadku multifunkčného ihriska je možné vykonať po telefonickom dohovore na telefónnom čísle p. Mgr. Friga 0950 699 261, 055/6228875 .

V Košiciach, 11.08.2020

 -------------------------------

 Mgr. Rastislav Friga

 riaditeľ školy